

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2024. március 07-i rendkívüli ülésére

**1. Napirend:**

**Tárgy:** Közbeszerzési eljárás elindításának jóváhagyása a TOP\_PLUSZ-1.2.3-21-BS1-2022-00033 azonosítószámú „Dobó utca, Szőlő utca és Dr. Hidasi utcák felújítása Gádoroson” című projekt kivitelezési munkálataira

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:**

**Az előterjesztés a jogszabályi rendelkezéseknek megfelel:** Kőszegi Erzsébet Mária. s.k. jegyző

**Az előterjesztéssel kapcsolatos törvényességi észrevétel:**

**A döntéshez egyszerű**

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen**

**Nem** ⬜

**Az előterjesztést nyílt ülésen kell tárgyalni**.

**Az előterjesztést zárt ülésen kell tárgyalni. ⬜**

**Az előterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2024. március 07-én tartandó rendkívüli ülésére**

**Közbeszerzési eljárás elindításának jóváhagyása a TOP\_PLUSZ-1.2.3-21-BS1-2022-00033 azonosítószámú „Dobó utca, Szőlő utca és Dr. Hidasi utcák felújítása Gádoroson” tárgyú projekt kivitelezési munkálataira**

**Tisztelt Képviselő-testület!**

Emlékeztetjük Önöket arra, hogy a TOP\_PLUSZ-1.2.3-21-BS1-2022-00033 azonosítószámú „Gádoros Nagyközség belterületi utak fejlesztése” című pályázat keretében támogatást nyert önkormányzatunk belterületi utak fejlesztésére és parkolók építésére.A 100%-os támogatási előleg lehívása és előkészítési fázisok után (kiviteli tervek és a közbeszerzési terv elkészítése, a programban előkészítésben résztvevő külső közreműködő szakemberek kiválasztása stb.) olyan stádiumba került a projekt, amely alapján a kivitelezésére irányuló közbeszerzési eljárása kiírására sor kerülhet.

A Terület- és Településfejlesztési Operatív Plusz Program keretében az önkormányzat fel kívánja újítani a Dobó – Szőlő – Dr. Hidasi utcák burkolatát, és ezzel egyidejűleg 15 db új parkolót kíván kiépíteni a Dobó utcában a sportpálya mellett. A tervezett beruházás önkormányzati és állami tulajdonú területen valósul meg összesen 2549 méter hosszúságban.

Felújítandó útszakaszok hossza:

* Dobó utca: 514 m
* Szőlő utca: 1.120 m
* Dr. Hidasi utca: 915 m

A *2024. évi közbeszerzési tervünkben* jóváhagyása került a fenti program közbeszerzési eljárása.Az önkormányzat *közbeszerzési szabályzata* szerint egy adott közbeszerzési eljárás csak megfelelő előkészítés után folytatható le, a közbeszerzés tárgya szerinti megfelelő szakemberek bevonásával. Természetesen az előkészítés nagyon komoly összehangolást igényel. A Kbt. előírásainak betartása mellett számtalan egyéb fontos körülmény előzetes tisztázása, pontosítása szükséges ahhoz, hogy egy adott közbeszerzési eljárás lehetőség szerint sikeres (érvényes és eredményes) legyen.

A közbeszerzési eljárás feltételei fennállnak, így az Ajánlattételi felhívás tervezete, az ajánlattételi dokumentáció, a kivitelezési szerződés tervezet és az egyéb kötelező tartalmi és formai elemek.

A közbeszerzési szabályzat szerinti eljárás előkészítésére vonatkozó fejezetében az szerepel, hogy a Képviselő-testület dönt az adott közbeszerzési eljárás lefolytatásáról, felhatalmazva a polgármestert az eljárás megindításával összefüggő intézkedések megtételére. (Közbeszerzési Bíráló Bizottság tagjainak felkérése, a közbeszerzési szakértő felhívása az eljárás megindítására, a véglegesített ajánlattételi felhívás és ajánlattételi dokumentáció összeállítása után, stb.)

Az előterjesztésben rögzítettek, a kiegészítő tájékoztatás és az Ajánlattételi felhívás valamint az ehhez kapcsolódó ajánlattételi dokumentáció tervezet alapján javasoljuk az előterjesztés megtárgyalását és a csatolt határozati javaslat változtatás nélküli elfogadását.

1. **Határozati javaslat**

Gádoros Nagyközség Önkormányzat Képviselő-testülete jóváhagyja és egyben elrendeli, az önkormányzat 2024. évi közbeszerzési tervével összhangban a csatolt Ajánlattételi felhívás és Ajánlattételi dokumentáció alapján közbeszerzési eljárás kiírását és lefolytatását a TOP\_PLUSZ-1.2.3-21-BS1-2022-00033 azonosítószámú „Dobó utca, Szőlő utca és Dr. Hidasi utcák felújítása Gádoroson” tárgyú projekt tárgyában a kivitelező kiválasztására.

Felkéri a Polgármester Urat a szükséges intézkedések megtételére.

Végrehajtás határideje: azonnal

Végrehajtásért felelős: Dr. Szilágyi Tibor polgármester

1. **Határozati javaslat**

Gádoros Nagyközség Önkormányzat Képviselő-testülete felhatalmazza Dr. Szilágyi Tibor polgármester urat a TOP\_PLUSZ-1.2.3-21-BS1-2022-00033 azonosítószámú „Dobó utca, Szőlő utca és Dr. Hidasi utcák felújítása Gádoroson” tárgyú projekt Kbt. 112. § (1) bekezdése b) pontja szerinti nemzeti nyílt közbeszerzési eljárás elindításával összefüggő szükséges intézkedések megtételére a hatályos közbeszerzési szabályzatban foglaltaknak megfelelően.

Végrehajtás határideje: azonnal

Végrehajtásért felelős: Dr. Szilágyi Tibor polgármester

Gádoros, 2024. március 05.

Dr. Szilágyi Tibor

polgármester